ברנדן ארונסון

ברנדן ראסל ארונסון (באנגלית: Brenden Russell Aaronson; נולד ב-22 באוקטובר 2000) הוא כדורגלן אמריקאי המשחק בעמדת הקשר ההתקפי בלידס יונייטד מהצ'מפיונשיפ ובנבחרת ארצות הברית.

== ביוגרפיה ==
ארונסון נולד בניו ג'רזי שבארצות הברית, והוא נוצרי. אחיו הצעיר פקסטן ארונסון גם הוא כדורגלן.

== קריירת מועדונים ==
=== בית לחם סטיל ===
ארונסון גדל במחלקת הנוער של פילדלפיה יוניון מה-MLS, ובעונות ו- שיחק בבית לחם סטיל, קבוצת המילואים של המועדון, ששיחקה ב-USL. הוא ערך 24 הופעות ליגה במדי קבוצת המילואים, בהן הבקיע שער אחד.

=== פילדלפיה יוניון ===
ב-17 בספטמבר 2018 נודע כי ארונסון ישחק בפילדלפיה יוניון מה-MLS החל מעונת . ב-17 במרץ 2019 הוא ערך את הופעת הבכורה שלו במועדון, בתיקו 1-1 נגד אטלנטה יונייטד במסגרת הליגה. במשחק זה הבקיע את שער הבכורה שלו במועדון. הוא שיחק במועדון במשך שתי עונות, בהן ערך 57 הופעות ליגה והבקיע שבעה שערים.

=== רד בול זלצבורג ===
ב-16 באוקטובר 2020 פורסם כי ארונסון יצטרף לרד בול זלצבורג מהבונדסליגה האוסטרית בחודש ינואר 2021, לאחר סיום עונת ב-MLS.

ב-24 בינואר 2021 ערך ארונסון את הופעת הבכורה שלו במועדון, בניצחון 0–2 על ריינדורף אלטאך במסגרת המחזור ה-13 בליגה לעונת . ב-10 בפברואר הוא הבקיע את שער הבכורה שלו במועדון, בניצחון 1–3 על אוסטריה וינה במסגרת המחזור ה-16 בליגה. בחצי העונה הראשונה שלו במועדון הוא ערך 20 הופעות ליגה והבקיע חמישה שערים, ועזר לקבוצתו לזכות באליפות אוסטריה ובגביע האוסטרי.

===לידס יונייטד===
ב-26 במאי 2022 הודיעה לידס יונייטד על החתמתו של ארונסון על חוזה לחמש שנים, החל מ-1 ביולי 2022. ערוץ סקיי ספורט דיווח כי שווי העסקה עומד על 24.7 מיליון ליש"ט.

ארונסון ערך את הופעת הבכורה שלו בלידס יונייטד ב-6 באוגוסט 2022, במשחק הראשון של עונת 2022/2023, בו ניצחה לידס את וולברהמפטון וונדררס בתוצאה 1–2. ב-21 באוגוסט כבש את שער הבכורה שלו בקבוצה, בניצחון 0–3 על צ'לסי.

הוא שב ללידס יונייטד לקראת עונת 2024/2025 ונכנס כמחליף ב-10 באוגוסט במשחק פתיחת העונה מול פורטסמות', וכבש את שער השוויון בדקה ה-95 במשחק, שהסתיים בתיקו 3-3.

====השאלה לאוניון ברלין====
ב-9 ביולי 2023, בעקבות ירידתה של לידס יונייטד לליגת המשנה, הושאל למשך עונה אחת לאוניון ברלין מהבונדסליגה.

ב-17 בפברואר 2024 הבקיע את שערו הבכורה בקבוצה בבונדסליגה מול הופנהיים, שער הניצחון בתוצאה שהסתיימה 0–1. במשחק זה הוא עלה מהספסל ושיחק כ-25 דקות.

== נבחרות ארצות הברית ==
לאחר שהציג יכולת טובה בעונתו הראשונה ב-MLS, זומן ארונסון לראשונה לסגל נבחרת ארצות הברית בחודש אוקטובר 2019 לקראת משחקי ליגת האומות של CONCACAF נגד נבחרות קובה וקנדה, אך לא שיחק במשחקים אלו. ב-31 בדצמבר 2019 זומן פעם נוספת לסגל הנבחרת. ב-1 בפברואר 2020 ערך את הופעת הבכורה שלו בנבחרת, בניצחון 0–1 על נבחרת קוסטה ריקה במשחק ידידות. ב-10 בדצמבר 2020 הבקיע את שער הבכורה שלו בנבחרת, בניצחון 0–6 על נבחרת אל סלוודור במשחק ידידות. הוא זכה יחד עם נבחרת ארצות הברית בטורניר ליגת האומות של CONCACAF לעונת .

נכלל ומשחק בסגל נבחרת ארצות הברית בטורניר מונדיאל 2022 שבקטאר.

נכלל בסגל בקופה אמריקה 2024.

== תארים ==
;פילדלפיה יוניון
* מגן האוהדים: 2020

;רד בול זלצבורג
* אליפות אוסטריה: 2020/2021, 2021/22
* הגביע האוסטרי: 2020/2021, 2021/22

;נבחרת ארצות הברית
* ליגת האומות של CONCACAF:
2019/2020, 2022/2023, 2023/2024

== קישורים חיצוניים ==

== הערות שוליים ==

קטגוריה:כדורגלנים אמריקאים
קטגוריה:קשרי כדורגל אמריקאים
קטגוריה:ניו ג'רזי: כדורגלנים
קטגוריה:כדורגלני פילדלפיה יוניון
קטגוריה:כדורגלני רד בול זלצבורג
קטגוריה:כדורגלני לידס יונייטד
קטגוריה:כדורגלני אוניון ברלין
קטגוריה:כדורגלני נבחרת ארצות הברית
קטגוריה:כדורגלני מונדיאל 2022
קטגוריה:כדורגלני קופה אמריקה 2024
קטגוריה:ספורטאים זרים באוסטריה
קטגוריה:ספורטאים אמריקאים באנגליה
קטגוריה:ספורטאים אמריקאים בגרמניה
קטגוריה:אמריקאים שנולדו ב-2000